Feeste raak nou net te duur vir my | Netwerk24
Deur Freddie Theron, Port Elizabeth 05 Julie 2019 00:00
Kultuur- en ander feeste raak vir my te duur. Ek wonder hoe die organiseerders die toegangsgeld bereken. Dit raak elke jaar net duurder en duurder om 'n fees by te woon.
En dan word gevra hoekom so min mense die feeste bywoon. Niemand dink egter daaraan dat die aanbieding afneem, terwyl die toegang net duurder word nie. Selfs die goedere en kos wat jy by stalletjies koop, is duur, want die organiseerders vra baie geld vir die huur van die persele waarop die stalletjies staan.
Inwoners vra ook enorme pryse vir slaapplek, en dink ook maar aan die duur brandstof om na 'n fees te ry.